১৭৯০ সালে লর্ড কর্নওয়ালিস নায়েব নাজিমদের রাজনৈতিক ক্ষমতা বিলুপ্ত করেন। ১৭৯৩ সালে ঢাকা আনুষ্ঠানিকভাবে ইস্ট ইন্ডিয়া কোম্পানির নিয়ন্ত্রণে হস্তান্তরিত হয়। পরবর্তী সময়ে নায়েব নাজিমগণ ভারতে কোম্পানি শাসনের অধীনে মুঘল আভিজাত্যের প্রতীক হিসাবে নামমাত্র পদবী ধারণ করেছিলেন। ১৮৫৭ সালের সিপাহী বিদ্রোহের পর সমস্ত মুঘল পদসমূহ স্থায়ীভাবে বিলুপ্ত করা হয় যা ব্রিটিশ ভারতীয় সাম্রাজ্যেকে রাজকীয় উপনিবেশ হিসেবে প্রতিষ্ঠার সূচনা করে।